Къэбэрдей-Балъкъэр Республикэм и Iэтащхьэ КIуэкIуэ Ю. А. Урысей Федерацэм и Конституцэм и махуэм и щIыхькIэ цIыхухэм зэрехъуэхъур
Къэбэрдей-Балъкъэрым щыпсэухэу пщIэ зыхуэсщIхэ!
Си гум къыбгъэдэкIыу сынывохъуэхъу къэрал махуэшхуэмкIэ — Урысей Федерацэм и Конституцэм и махуэмкIэ!
Конституцэр — ар къэралым и демократие лъабжьэр, цIыхухэм я зэхуэдэныгъэр, абыхэм я хуитыныгъэхэр хъумэныр щыубзыхуа дэфтэр нэхъыщхьэщ. Конституцэм и мардэхэр ди тегъэщIапIэмэщ япэкIэ дыщыкIуэтэфынур, ди цIыхубэм я акъылым, псэкупсэ къулеягъым зыщытхуегъэузэщIынур, республикэм и социально-экономикэ, щэнхабзэ зыужьыныгъэм ехъулIэныгъэщIэхэр къыщытхьыфынур.
Шэч къытесхьэркъым, дызэдегугъумэ, сыт хуэдэ гугъуехьхэри къызэрызэднэкIыфынум икIи ди Хэкур ефIэкIуэн папщIэ сытри зэрытхузэфIэкIынум.
Мамырыгъэ, гуфIэгъуэ, насып, зэIузэпэщыгъэ фиIэну си гуапэщ.
